[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.03.2005

SEC(2005) 383 végleges

A BIZOTTSÁG JELENTÉSEAZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairól Korai előrejelző rendszer no. 11/2004 és no. 12/2004

TARTALOMJEGYZÉK

1. A 10/2004 SZ. KÖLTSÉGVETÉS MÓDOSÍTÁSA 3

2. AZ ELőÍRÁNYZATOK IDEIGLENES FELHASZNÁLÁSA 3

3. A 2004-ES KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK 3

4. KÖVETKEZTETÉSEK 6

1. A 10/2004 SZ. KÖLTSÉGVETÉS MÓDOSÍTÁSA

A 2003/2004-es mezőgazdasági piacok kedvező fejleményei következtében az EMOGA Garanciarészlegének 2004-es kiinduló költségvetési előirányzatai jelentős mértékben kihasználatlanok maradtak. Tekintettel a strukturális alapok kifizetési előirányzatainak megnövekedett igényeire, a Bizottság a 10/2004 költségvetés módosításán keresztül javaslatot tett az EMOGA Garanciarészlege előirányzatainak csökkentésére, amit az Európai Parlament 2004. december 2-án elfogadott. Ez a csökkentés csak a költségvetés 1a. alfejezetének programjait érintette, és 1,7 milliárd EUR-t tett ki. Ezáltal a teljes költségvetési előirányzatok 46 781,4 millió EUR-ról 45 081,4 millió EUR-ra csökkentek. A mellékelt táblázat a, b és c oszlopában találhatók azok a költségvetési jogcímcsoportok, amelyek kiinduló előirányzatai csökkentésre kerültek, a csökkentés összegei, valamint a csökkentés után rendelkezésre álló előirányzatok. Ezenkívül a 05 01 04 01-es jogcímcsoportból 0,5 millió EUR átcsoportosításra került a Környezetvédelmi Főigazgatósághoz egy, a környezetvédelmi mutatókra vonatkozó tanulmány megvalósítása érdekében. Ezért a 2004-es évben rendelkezésre álló előirányzatok 45 080,9 millió EUR-t tettek ki.

2. AZ ELőIRÁNYZATOK IDEIGLENES FELHASZNÁLÁSA

A 2004-es költségvetési évre vonatkozó költségvetés 1. fejezete alatt szereplő előirányzatok lekötése 44 719,3 millió EUR-t tett ki, ami az előirányzatok 99,2 %-ának felel meg. Ez az összeg az EMOGA Garanciarészlege számlaelszámolásának pénzügyi korrekcióin kereszül, illetve a 2004-es költségvetési év folyamán kirótt előlegfelfüggesztéseken és -csökkentéseken keresztül visszanyert negatív kiadások csökkentése utáni nettó összeg.

A mellékelt táblázatban jogcímcsoportonként megtalálható az EMOGA Garanciarészlege 2004-es költségvetésének részletes végrehajtása. A végrehajtás hozzávetőlegesen összesen –361,5 millió EUR alulteljesítést jelez az alábbi lebontásban:

- az 1a. alfejezetnél –246,3 millió EUR, és

- az 1b. alfejezetnél –115,2 millió EUR.

2004 decemberében a Bizottság javaslatot nyújtott be a költségvetési hatósághoz annak érdekében, hogy 139,7 millió EUR átcsoportosításra kerüljön a 17 04 03-as jogcímcsoportba (állategészségügyi szükségalap) annak érdekében, hogy az fedezze a közösség hozzájárulásait főként az egyesült királyságbeli száj- és körömfájás, a hollandiai madárinfluenza stb. kapcsán. Ez az összeg főként a 05 02 05. (20.0 millió EUR), a 05 03 01. (80.0 milllió EUR), a 17 01 04. (1.0 millió EUR), a 17 04 01 (36.3 millió EUR) és a 17 04 04 (2.1 millió EUR) jogcímcsoportokból kerültek lehívásra.

3. A 2004-ES KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK

A költségvetés végrehajtását a következő főbb tényezők befolyásolják:

3.1. Pénzügyi tényezők

A dollár/euró árfolyam

A fent említett kiadás figyelembe veszi a dollár/euro árfolyam mozgásait. A mezőgazdasági termékekre, elsősorban a gabonafélékre és a cukorra vonatkozó export-visszatérítések nagy része esetében, valamint néhány belső támogatás, mint például a gyapotra vonatkozó támogatás esetében a kiadás a dollár árfolyamának alakulásától függ.

A költségvetési fegyelemről szóló tanácsi rendelettel összhangban (2000. szeptember 26-i 2040/2000/EK tanácsi rendelet) a 2004-es mezőgazdasági költségvetést módosító indítvány a 2003. júliusi, augusztusi, szeptemberi átlagos dollárárfolyam, azaz 1 EUR = 1,12 $ alapján készült. A 2003. augusztus 1–2004. július 31. közötti időszakban a dollár átlagos árfolyama hozzávetőlegesen 1 EUR = 1,20 $ volt, vagyis mintegy 7 %-kal magasabb, mint a 2004-es költségvetés elkészítéséhez alkalmazott árfolyam.

3.2. 1a. alfejezet – Piaci tényezők

Az 1a. alfejezet esetében a költségvetési előirányzatok nem kerültek kellő mértékű lehívásra, kivéve a 05 07 (audit) és a 17 04 (élelmiszerbiztonság, állategészségügy, állatgondozás és növényegészségügy) alcímeket, amelyek előirányzataikhoz képest túl nagy mértékű összeget hívtak le. A nem megfelelő mértékű lehívás ugyanakkor a következő alcímekre korlátozódott:

- növényi termékek: a lehívás hiánya –160,5 millió EUR, főként a cukor, a gyümölcs- és zöldségfélék, illetve a bor területén;

- állati termékek: a lehívás hiánya –137,1 millió EUR, főként a tej és a marhahús területén.

A következő ágazatokkal kapcsolatban a szükséges megjegyzések:

05 02 05. jogcímcsoport: cukor | Alulköltekezés: –30 millió EUR (végleges előirányzatok) Alulköltekezés: –295 millió EUR (kiinduló előirányzatok) |

(kiadás: 1 416 millió EUR) (kiadás: 1 446 millió EUR) (kiinduló előirányzatok: 1 711 millió EUR) |

A nem megfelelő mértékű lehívás elsősorban a költségvetésben előírt cukorexportnál alacsonyabb mértékű kivitelnek, és ennek következtében az export-visszatérítések alacsonyabb mértékű kifizetésének köszönhető.

05 02 08 . jogcímcsoport: gyümölcs és zöldség | Alulköltekezés: –40 millió EUR |

(kiadás: 1 577 millió EUR) (kiadás: 1 617 millió EUR) (kiinduló előirányzatok: 1 617 millió EUR) |

A nem megfelelő mértékű lehívás az alacsonyabb támogatási kifizetéseknek volt köszönhető, amelyek oka a piacról kivont gyümölcsök és zöldségek kisebb mennyisége, a banánárak emelkedése, illetve ezen ágazatok kedvező piaci feltételeinek köszönhetően a támogatások mértékének csökkenése.

05 02 09. jogcímcsoport: bor | Alulköltekezés: –30 millió EUR (végleges előirányzatok) Alulköltekezés: –123 millió EUR (kiinduló előirányzatok) |

(kiadás: 1 092 millió EUR) (végső előirányzatok: 1 122 millió EUR) (kiinduló előirányzatok: 1 215 millió EUR) |

A nem megfelelő mértékű lehívás elsődleges oka az, hogy 2003/2004 folyamán nem volt szükség krízislepárlásra, így e rendszerben nem került sor kifizetésre, míg az alkohol intervenciós felvásárlása alacsonyabb mennyiségeket jelentett, mint a 2004-es költségvetés készítésekor megállapított mennyiségek.

05 03 01. jogcímcsoport: tej és tejtermékek | Alulköltekezés: –101 millió EUR (végleges előirányzatok) Alulköltekezés: –694 millió EUR (kiinduló előirányzatok) |

(kiadás: 2 265 millió EUR) (végső előirányzatok: 2 366 millió EUR) (kiinduló előirányzatok: 2 959 millió EUR) |

A nem megfelelő mértékű lehívás oka az export-visszatérítések és más, tejtermékekre vonatkozó támogatások alacsonyabb mértékű kifizetésének köszönhető elsősorban a belső és külső tejtermékpiacok kedvező feltételei miatt, aminek következtében a fölözött tej és a vaj export-visszatérítési mértéke és egyes belső támogatások a költségvetés készítésekor megállapított szinteknél alacsonyabb szinten kerültek meghatározásra.

05 03 02. jogcímcsoport: marha- és borjúhús | Alulköltekezés: –40 millió EUR (végleges előirányzatok) Alulköltekezés: –278 millió EUR (kiinduló előirányzatok) |

(kiadás: 7 776 millió EUR) (végső előirányzatok: 7 816 millió EUR) (kiinduló előirányzatok: 8 054 millió EUR) |

A nem megfelelő mértékű lehívás oka elsősorban a marhahús kivitelének a 2004-es költségvetés készítésekor megállapított mennyiségeknél alacsonyabb kiviteli mennyiségekből származó kisebb export-visszatérítési kifizetésekre vezethető vissza. Ezenkívül a 2004-es költségvetésbe belefoglaltattak a tagállamok társfinanszírozásaiból eredő, az Európai Bíróság C-239/01. számú ügyében hozott határozata szerinti, felvásárlásra vonatkozó különös szabályozásból fakadó kiadásainak visszatérítéseire szánt előirányzatok. Ezen előírányzatok nem kerültek felhasználásra, mivel a legtöbb esetben a tagállamok azonnal bejelentették az esedékes összegeket, és ezt követően az előző költségvetési év végéig hozzá is jutottak a visszatérítésekhez.

3.3. 1b. alfejezet

05 04 01 jogcímcsoport: vidékfejlesztés (EU-15) | Alulköltekezés: –95 millió EUR |

(kiadás: 4 708 millió EUR) (előirányzatok: 4 803 millió EUR) |

A nem megfelelő mértékű lehívás oka, hogy az EU-15-ök egyes vidékfejlesztési programokat – mint például a mezőgazdasági üzemekbe, az erdészetbe és a vidéki térségek átalakítására és fejlesztésére irányuló befektetéseket – nem megfelelő mértékben hajtottak végre.

05 04 04 jogcímcsoport: átmeneti eszköz a vidékfejlesztés finanszírozására az új tagállamokban (EU-10) | Kötelezettségvállalási előirányzatok: 1 733 millió EUR Lekötött összeg: 1 733 millió EUR Kifizetési előirányzatok: 645 millió EUR Kifizetett összeg: 629 millió EUR |

E jogcímcsoport az EMOGA Garanciarészlege által az új tagállamok számára a vidékfejlesztés finanszírozására nyújtott szánt átmeneti eszközhöz kapcsolódik. Noha azt az EMOGA Garanciarészlege finanszírozza, ez az eszköz differenciált előirányzatokon keresztül kerül végrehajtásra. A Garanciarészleg szabályaihoz képest ez a megközelítés több időt tesz lehetővé az EUR-ban vállalt kötelezettségek és azok (szintén EUR-ban történő) rendezése között. A 2004-es kötelezettségvállalások automatikusan megvalósultak azon bizottsági határozat alapján, amely minden egyes érintett tagállam vidékfejlesztési programjához támogatást nyújt. Ezen az alapon a 2004-es költségvetés által az erre az eszközre tervezett összes kötelezettségvállalási előirányzat lekötésre került. A lekötött összegek kifizetése a kötelezettségvállalástól számított két éven belül esedékes. Ezen időszak után a kifizetési kérelem nélküli lekötött összegek automatikusan törlésre kerülnek. A 2004-es költségvetési év során e – főként az új tagállamoknak fizetett előlegekből álló – eszköz kifizetései hozzávetőlegesen 629 millió EUR-t tettek ki.

4. KÖVETKEZTETÉSEK

A 2004-es költségvetési évre vonatkozóan (a tagállamok kiadásai 2003. október 16-tól 2004. október 15-ig) az előirányzatok lekötése 44 719,3 millió EUR volt, ami a rendelkezésre álló előirányzatok 99,2 %-át jelenti. A költségvetési előirányzatok teljes alulköltekezése hozzávetőlegesen –361,5 millió EUR-t tett ki.

Az 1a. alfejezetben az alulköltekezés –246,3 millió EUR (a költségvetés végleges előirányzatainak 0,6 %-a), aminek oka főként a cukor- a gyümölcs- és zöldség, a tej- és a marhahúságazat.

Az 1b. alfejezetben a vidékfejlesztési programok alulköltekezése –115,2 millió EUR (a költségvetés előirányzatainak 1,8 %-a), ami főként a mezőgazdasági üzemekbe, az erdészetbe és a vidéki térségek átalakítására és fejlesztésére irányuló befektetésekhez kapcsolódó intézkedésekhez vezethető vissza.

MELLÉKLET

[pic]